Изолаторът е елементът, който гарантира безопасността на електропастирната ограда. Този вид оградни съоръжения са проектирани да отблъскват диви животни и държат домашните в защитена територия, но не бива да забравяме, че всяка електрическа инсталация представлява устройство с повишена опасност. За да се избегнат нежелани последици, е задължително не само да се добавят изолатори, но и да се изберат съобразно конкретната инсталация. Изборът на изолатори за монтиране на проводниците е изключително отговорен, особено ако се използват генераторни контролери, захранвани на 220 волта, защото те имат постоянна връзка с електрическата мрежа.